Skade viste sig at være alvorlig Sandra Kjær blev for en måned siden skadet under en træning. I første omgang så skaden ikke ud til at være alvorlig, men nu har det vist sig, at hendes korsbånd er revet over og andre beskadiget. Hertil kommer også skader på menisk og lårbensknogle. Sandra Kjærs situation er kort sagt alvorlig. Ude i op til et år På skadestuen blev Sandra Kjær scannet umiddelbart efter skaden var sket. Her var der dog ingen tegn på brud. Sandra Kjær fik at vide at hun skulle holde sig i ro i nogle uger. Men nu bliver det altså en længere skadespause hun kan se frem til. Der venter en operation og en periode med genoptræning. Alt i alt kan det sagtens vise sig, at der vil gå et års tid, inden Sandra kan være tilbage på håndboldbanen.

Referat:
Håndboldspilleren Sandra Kjær kan se frem til en længere skadespause, efter en skade har vist sig at være ret alvorlig.